Conceyu Abiertu

+  Conceyu Abiertu   Llogotipu  Siegles CA (nel rexistru, CONCEYU ABIERTU) Fundáu en 2010  Voceru nacional Mariu Arbesú Ideoloxía Izquierda, Nacionalismu asturianu, Municipalismu, Socialismu Afiliación europea Nun tien Ámbitu Conceyos d'Asturies Presencia Noreña, Xixón, Villaviciosa, Siero, Uviéu, Ribeseya, Samartín del Rei Aurelio, Llangréu, Grau, Mieres Llar nacional C/ Javier Lauzurica, 6, baxu (Noreña, Asturies) Afiliaos --- Colores Azul y Blanco Estáu N'activu Web conceyuabiertu.org 

Conceyu Abiertu (CA) ye una plataforma política de calter asturianu, municipalista y d'izquierda presente en dellos conceyos d'Asturies.

 Historia 
Conceyu Abiertu foi fundáu a lo cabero de 2010 a iniciativa de xente tanto viniente de organizaciones polítiques, sindicales, sociales y de mocedá d'Asturies como Andecha Astur, Darréu, Corriente Sindical d'Izquierda o Fai! Asturies, como independientes. L'oxetivu de la formación d'esta plataforma foi la necesidá d'una xuntura de los estremaos ámbitos de la izquierda asturiana al rodiu de los conceyos y dende la base pol estancamientu que taba sofriendo esi movimientu políticu. Presentose oficialmente ente la sociedá asturiano y la prensa el 19 de Xineru de 2011 nel Salón d'Actos de la Biblioteca Xovellanos de XixónConceyu Abiertu preséntase como movimientu popular dende la base y dende los conceyos  .

Conceyu Abiertu participó per primer vegada nes eleiciones asturianes del 22 de mayu, tanto con una candidatura nacional, que nun foi quien a sacar representantes, como con candidatures a nivel de conceyu. En Xixón, la candidatura integróse na coalición eleutoral Conceyu d'Unidá Popular de Xixón (CUPX)Presentóse'l Conceyu d'Unidá Popular de Xixón  , xunta Izquierda Anticapitalista, Frente de la Izquierda ya independientes.

Algamóse un representante en Noreña, Pablo Perez FonsecaPablo Pérez tomó posesión prometiendo por imperativu llegal y n'asturianu  .

 Ideoloxía 
Conceyu Abiertu podía definise como una organización municipalista, asturiana y d'izquierda. Los sos finxos básicos foron marcaos nel Manifiestu FundacionalManifiestu de Conceyu Abiertu   presentáu ente la sociedá el 19 de Xineru en Xixón. Resumiéronse los sos finxos en 6 puntos.
 Participación dende la base.
 Protagonismu de la clas trabayadora.
 Autodetermín p'Asturies pa facer les polítiques dende casa y que, poro, tean más adaptaes a la realidá social.
 Asturianismu cultural.
 Municipalismu p'asegurar la participación democrática del pueblu.
 Ecoloxismu.

 Conceyos 
Conceyu Abiertu carauterízase como una organización non centralizada y asamblearia, siguiendo'l modelu de les Candidatures d'Unidá Popular (CUP) catalanes, funcionando'l conceyu nacional como un elementu federativu y unificador. Anguaño, tien presencia en diez conceyos asturianosLlista oficial de conceyos  .

  - Conceyu Abiertu por Grau
  - Conceyu Abiertu por Llangréu
  - Conceyu Abiertu por Mieres
  - Conceyu Abiertu por Noreña
  - Conceyu Abiertu por Ribeseya
 20px| Samartín del Rei Aurelio - Conceyu Abiertu por Samartín del Rei Aurelio
  - Conceyu Abiertu por Siero
  - Conceyu Abiertu por Uviéu
  - Conceyu Abiertu por Villaviciosa
  - Conceyu Abiertu por Xixón (integráu nel CUPX)

 Referencies 

Categoría:Partíos políticos d'Asturies
Categoría:Nacionalismu asturianu